b'\n_START_ARTICLE_\nChlo\xc3\xa9 (empresa)\n_START_SECTION_\nPre\xc3\xa0mbul\n_START_PARAGRAPH_\nAbans de la creaci\xc3\xb3 de l\'empresa l\'any 1952, les cases de moda produ\xc3\xafen \xc3\xbanicament roba a mida o d\'alta costura. Rebutjant la fredor i rigidesa de la moda dels anys 50, quan Dior i Balenciaga estaven en el cim, Gaby Aghion va decidir crear una l\xc3\xadnia de roba d\'alta qualitat que va anomenar \xc2\xabpr\xc3\xaat-\xc3\xa0-porter de luxe\xc2\xbb on les peces estan disponibles immediatament, ja tallades i confeccionades, la necessitat de retoc \xc3\xa9s menor, les mat\xc3\xa8ries s\xc3\xb3n d\'excel\xc2\xb7lent qualitat, les copes estudiades i el caigut dels teixits \xc3\xa9s cur\xc3\xb3s. El mercat del pr\xc3\xaat-\xc3\xa0-porter tal com el coneixem avui dia estava en la seva inf\xc3\xa0ncia. Els altres modistes es van unir r\xc3\xa0pidament al moviment, com Yves Sant Laurent amb Saint Laurent Rive Gauche, o Givenchy amb la col\xc2\xb7lecci\xc3\xb3 \xc2\xabUniversity\xc2\xbb de 1956.\n_START_SECTION_\nEl nom\n_START_PARAGRAPH_\nGaby Aghion va pensar que el seu propi nom evocava el d\'una endevina. Prefereix el nom d\'una amiga, Chlo\xc3\xa9 Huisman, estilista a les Galeries Lafayette (llavors coneguda com a Chlo\xc3\xa9 de Bruneton), pel seu toc c\xc3\xa0lid i femen\xc3\xad i d\'acord amb l\'esperit jove i auda\xc3\xa7 que va n\xc3\xa9ixer a Par\xc3\xads en aquesta \xc3\xa8poca.\n_START_SECTION_\nCreaci\xc3\xb3\n_START_PARAGRAPH_\n\xc3\x89s fundada l\'any 1952 per Gaby Aghion, una parisenca d\'origen egipci. Ella i el seu soci Jacques Lenoir, amb qui es va unir a l\'any seg\xc3\xbcent, van ser dels primers a adonar-se de l\'aparici\xc3\xb3 d\'una demanda de col\xc2\xb7leccions que combinaven les exig\xc3\xa8ncies de l\'alta costura amb les del pr\xc3\xaat-\xc3\xa0-porter. Gaby Aghion passa aix\xc3\xad de l\'estatus de "clienta" al de "venedora". La primera col\xc2\xb7lecci\xc3\xb3 comporta sis models; Gaby Aghion s\'ocupa de tot, des de l\'aprovisionament a la venda. Quatre anys m\xc3\xa9s tard, la primera col\xc2\xb7lecci\xc3\xb3 real va ser presentada durant un desdejuni en el Caf\xc3\xa9 de Flore, un dels seus caf\xc3\xa8s favorits i despr\xc3\xa9s lloc de trobada dels artistes parisencs. Aquesta col\xc2\xb7lecci\xc3\xb3 dissenyada per Gaby Aghion i realitzada per una primera ajudant de Lelong, rep el suport d\'H\xc3\xa9l\xc3\xa8ne Lazareff la fundadora de la revista Elle. Les col\xc2\xb7leccions seg\xc3\xbcents s\xc3\xb3n presentades a La Closerie des Lilas i a Lipp. El primer estilista de la marca, G\xc3\xa9rard Pipart, va ser contractat; va romandre all\xc3\xad sis anys abans de marxar a Nina Ricci. Gaby Aghion i Jacques Lenoir van comen\xc3\xa7ar llavors a associar a joves talents que es farien famosos amb el temps com Christiane Bailly, despr\xc3\xa9s Mich\xc3\xa8le Roser, Maxime de la Falaise (la mare de Loulou) i Graziella Fontana, i als anys 1960, Tan Giudicelli i Carlos Rodriguez.\n_START_SECTION_\nLagerfeld\n_START_PARAGRAPH_\nL\'any 1966, Karl Lagerfeld, despr\xc3\xa9s d\'haver treballat per a la casa Jean Patou, \xc3\xa9s reclutat per Jacques Lenoir com principal creador de la casa i Chlo\xc3\xa9 esdev\xc3\xa9 una de les marques emblem\xc3\xa0tiques dels anys 1970 amb les seves faldilles llargues i fluides, aix\xc3\xad com les seves bruses vaporoses. Jackie Kennedy, Brigitte Bardot, Maria Callas i Grace Kelly entre altres celebritats, s\xc3\xb3n clientes de la botiga "Popard"\xc2\xa0de Jeannette Alfandari, ubicaci\xc3\xb3 on es ven la marca. En 1971, Jeannette Alfandari va obrir les seves portes en el 3 rue de Gribeauval, en el 7\xc3\xa8 districte de Par\xc3\xads, sota el nom de Chlo\xc3\xa9. Dos anys m\xc3\xa9s tard, es llan\xc3\xa7a el primer perfum, anomenat "Chlo\xc3\xa9", i la marca associada a Jeannette Alfandari obre una nova botiga a la rue du Faubourg-Saint-Honor\xc3\xa9 en el 1983.\n_START_SECTION_\nRichemont\n_START_PARAGRAPH_\nA mitjans dels anys 1980, la marca va perdre impuls, les vendes ja no anaven per bon cam\xc3\xad. Malgrat aix\xc3\xb2, la societat \xc3\xa9s adquirida l\'any 1985 pel grup de luxe Dunhill Holdings, que m\xc3\xa9s tard es va convertir en el grup Richemont. Lagerfeld, despr\xc3\xa9s d\'una vintena d\'anys de col\xc2\xb7laboraci\xc3\xb3, marxa a Chanel. _NEWLINE_Gaby Aghion i Jacques Lenoir es retiren despr\xc3\xa9s de la venda de l\'empresa. En aquest moment, va continuar la seva col\xc2\xb7laboraci\xc3\xb3 amb directors art\xc3\xadstics que havien de fer-se un nom per si mateixos: Guy Paulin, que va morir de malaltia, va ser seguit per l\'irland\xc3\xa8s P\xc3\xa9ter O\'Brian, talent\xc3\xb3s per\xc3\xb2 sense \xc3\xa8xit en la restauraci\xc3\xb3 de la imatge de la marca. Martine Sitbon es va fer c\xc3\xa0rrec del disseny de Chlo\xc3\xa9 en el 1988 i Karl Lagerfeld, a qui se li va demanar que es fes c\xc3\xa0rrec de la marca en declivi en el 1992, va treballar-hi durant cinc anys.\n_START_SECTION_\nStella McCartney\n_START_PARAGRAPH_\nDespr\xc3\xa9s de la partida de Lagerfeld, la dissenyadora de prestigi\xc3\xb3s nom Stella McCartney, llavors amb 25 anys d\'edat, sacseja la casa aportant una nova orientaci\xc3\xb3, femenina, rom\xc3\xa0ntica i impertinent. Acompanyada per la dissenyadora Phoebe Filo, revitalitza la casa per a convertir-la de nou en una marca l\xc3\xadder, al mateix temps que mant\xc3\xa9 els principis. Esdev\xc3\xa9 una veritable "segona vida" per a la marca i l\'\xc3\xa8xit est\xc3\xa0 garantit des de la primera col\xc2\xb7lecci\xc3\xb3. L\'any 1999, Ralph Toledano va assumir la direcci\xc3\xb3 de l\'empresa, on va romandre durant onze anys. En el 2001 Phoebe Philo l\'amiga i ajudant de Stella pren el relleu, i li va donar un toc personal, sensual, femen\xc3\xad i sofisticat: va introduir les bosses en les desfilades i mant\xc3\xa9 l\'estil de la casa any rera d\'any. Kirsten Dunst, Natalie Portman, Lou Doillon i Sofia Coppola, esdevenen clientes._NEWLINE_Es crea la germana petita de l\'empresa, See By Chlo\xc3\xa9, que vol ser m\xc3\xa9s accessible i m\xc3\xa9s jove.  Chlo\xc3\xa9 va llan\xc3\xa7ar amb \xc3\xa8xit una l\xc3\xadnia de bosses en el 2002, aix\xc3\xad com petits articles de cuir i sabates. La bossa \xc2\xabCamera Bag\xc2\xbb esdev\xc3\xa9 un \xc3\xa8xit per\xc3\xb2 sobretot \xc3\xa9s el \xc2\xabPaddington\xc2\xbb el que es converteix en el primer dels \xc2\xabit-bags\xc2\xbb.\n_START_SECTION_\nDes de 2002\n_START_PARAGRAPH_\nPhoebe Philo tamb\xc3\xa9 abandona la companyia i les dues col\xc2\xb7leccions seg\xc3\xbcents reben poc ress\xc3\xb2. L\'any 2006 finalment, el suec Paulo Melim Andersson, antigament a Marni i a Margiela,  va portar un estil modern i poc convencional i les vendes van augmentar. Al setembre de 2007, va ser la primera marca de luxe en desenvolupar una versi\xc3\xb3 espec\xc3\xadfica del seu lloc web per a l\'iPhone d\'Apple. A l\'any seg\xc3\xbcent, la marca va invertir en l\'emissi\xc3\xb3 per Internet de la mateixa nit de les seves desfilades de moda parisenques. Malgrat aix\xc3\xb2, les col\xc2\xb7leccions de Paulo Melim Andersson no s\xc3\xb3n un\xc3\xa0nimement acceptades i Hannah MacGibbon, despr\xc3\xa9s de treballar estretament amb la marca per a llan\xc3\xa7ar el perfum Chlo\xc3\xa9, va ser nomenada directora art\xc3\xadstica l\'any 2008 presentant la seva primera col\xc2\xb7lecci\xc3\xb3 al mar\xc3\xa7, durant la desfilada de moda de primavera/estiu del 2009. Les seves creacions seran descrites com a "ultra chic"._NEWLINE_Ralph Toledano, despr\xc3\xa9s d\'uns resultats financers decebedors, va deixar la direcci\xc3\xb3 de l\'empresa l\'any 2010 per Puig, sent substitu\xc3\xaft per Geoffroy de la Bourdonnaye. Despr\xc3\xa9s de tres anys al servei de la marca, Hannah MacGibbon, a la qual segons els mitjans de comunicaci\xc3\xb3 li faltava inspiraci\xc3\xb3, va abandonar la direcci\xc3\xb3 art\xc3\xadstica  a l\'any seg\xc3\xbcent per a dedicar-se a nous projectes. L\'anglesa Clare Waight Keller, antigament a Gucci amb Tom Ford, i a Ralph Lauren, esdev\xc3\xa9 la nova directora art\xc3\xadstica de la marca i \xc3\xa9s reconeguda per als seus models fluids i femenins, perpetuant l\'her\xc3\xa8ncia de la marca. Va ser reempla\xc3\xa7ada per Natacha Ramsay-Levi l\'any 2017.'